Arrianos

Arrianos (iné mená: Arrianos z Nikomédie, Flavios Arrianos, Flavius Arrianus, Lucius Flavius Arrianus 'Xenophon' ; * asi 92 Nikomédia v Bitýnii – † asi 175) bol grécky historik.

Pochádzal z vysoko postavenej rodiny. Vo svojom rodnom meste bol kňazom Demetry a Kory. Vstúpil do štátnych služieb a dosiahol významné funkcie (consul suffectus okolo roku 130, miestodržiteľ v Kappadokii 131 – 137). Ešte pred rokom 138 sa usadil v Aténach, ziskal tam občianstvo, zastával rôzne úrady (archón epónymos, r. 147) a venoval sa literárnej činnosti.

V mladosti spísal učenie svojho učiteľa, filozofa Epiktéta: Diatribai (Rozpravy) v 8 knihách (zachovali sa kn. 1 – 4) a možno Homiliai Epiktetú (Rozhovory Epiktetove), ktoré sa nezachovali. Z oboch vypracoval sám Arrianos výťah s názvom Encheiridion (Príručka).

 Externé odkazy 


Arrianos
Kategória:Historici starovekého Grécka